CELEX: 32022D0982
Language: mt
Date: 2022-06-16 00:00:00
Title: Deċiżjoni tal-Kunsill (UE) 2022/982 tas-16 ta’ Ġunju 2022 dwar il-preżentazzjoni, f’isem l-Unjoni Ewropea, ta’ proposti għall-emendar tal-Appendiċi I u II tal-Konvenzjoni dwar il-Kummerċ Internazzjonali fl-Ispeċijiet ta’ Fawna u Flora Selvaġġi fil-Periklu (CITES) bil-ħsieb tad-19-il-Konvenzjoni tal-Partijiet għas-CITES, u ta’ speċi li għandha tiġi inkluża fl-Appendiċi III tas-CITES

24.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 167/95
               
            
         DEĊIŻJONI TAL-KUNSILL (UE) 2022/982
         tas-16 ta’ Ġunju 2022
         dwar il-preżentazzjoni, f’isem l-Unjoni Ewropea, ta’ proposti għall-emendar tal-Appendiċi I u II tal-Konvenzjoni dwar il-Kummerċ Internazzjonali fl-Ispeċijiet ta’ Fawna u Flora Selvaġġi fil-Periklu (CITES) bil-ħsieb tad-19-il-Konvenzjoni tal-Partijiet għas-CITES, u ta’ speċi li għandha tiġi inkluża fl-Appendiċi III tas-CITES
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1), flimkien mal-Artikolu 218(9), tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Il-Konvenzjoni dwar il-Kummerċ Internazzjonali fl-Ispeċijiet ta’ Fawna u Flora Selvaġġi fil-Periklu (“CITES”) daħlet fis-seħħ fl-1 ta’ Lulju 1975. L-Unjoni aderixxiet mas-CITES bid-Deċiżjoni tal-Kunsill (UE) 2015/451 (1).
                  
               
                     (2)
                  
                  
                     Skont l-Artikolu XI(3) tas-CITES, il-Konferenza tal-Partijiet tas-CITES (CoP) tista’, fost l-oħrajn, tadotta deċiżjonijiet biex temenda l-Appendiċijiet I u II tas-CITES.
                  
               
                     (3)
                  
                  
                     Barra minn hekk, skont l-Artikolu XVI tas-CITES, kwalunkwe Parti għas-CITES tista’ tippreżenta lis-Segretarjat tas-CITES lista ta’ speċijiet għall-inklużjoni fl-Appendiċi III tas-CITES li dik il-Parti tidentifika bħala li huma soġġetti għal regolamentazzjoni fil-ġurisdizzjoni tagħha għall-fini ta’ prevenzjoni jew restrizzjoni tal-isfruttament, u bħala li jeħtieġu l-kooperazzjoni ta’ Partijiet oħra fil-kontroll tal-kummerċ.
                  
               
                     (4)
                  
                  
                     Matul id-19-il laqgħa tagħha, li għandha ssir mill-14 sal-25 ta’ Novembru 2022,,il-CoP ser tiddeċiedi fuq proposti għall-emendar tal-Appendiċi I u II tas-CITES. Il-Partijiet għandhom jissottomettu tali proposti lis-Segretarjat tas-CITES sas-17 ta’ Ġunju 2022. L-Unjoni tista’, bħala Parti għas-CITES, tippreżenta tali proposti.
                  
               
                     (5)
                  
                  
                     Il-preżentazzjoni ta’ proposti għall-kunsiderazzjoni mill-COP hija bbażata fuq analiżi esperta tal-merti ta’ tali proposti, f’konformità mal-kriterji stabbiliti fis-CITES u fid-dawl tal-aħjar evidenza xjentifika disponibbli. Tali evidenza tappoġġa l-proposti stabbiliti f’din id-Deċiżjoni, li għandhom il-mira li jiżguraw li l-kummerċ fl-ispeċijiet ikkonċernati ma jheddidx is-sopravivenza tagħhom fl-ambjent naturali,
                  
               ADOTTA DIN ID-DEĊIŻJONI:
         
            Artikolu 1
            Bil-ħsieb tad-19-il laqgħa tal-Konferenza tal-Partijiet għall-Konvenzjoni dwar il-Kummerċ Internazzjonali fl-Ispeċijiet ta’ Fawna u Flora Selvaġġi fil-Periklu (CITES), l-Unjoni għandha:
            
                        —
                     
                     
                        tippreżenta l-proposti għall-emendar tal-Appendiċijiet I u II tas-CITES kif jinsabu fl-Anness I ta’ din id-Deċiżjoni;
                     
                  
                        —
                     
                     
                        tippreżenta b’mod konġunt il-proposti għall-emendar tal-Appendiċi II tas-CITES kif stabbiliti fl-Anness II ta’ din id-Deċiżjoni.
                     
                  
         
            Artikolu 2
            L-Unjoni għandha tippreżenta l-ispeċijiet elenkati fl-Anness III ta’ din id-Deċiżjoni għall-inklużjoni fl-Appendiċi III tas-CITES.
         
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, is-16 ta’ Ġunju 2022.
            
               
                  Għall-Kunsill
               
               
                  Il-President
               
               O. DUSSOPT
            
         
         
            (1)  Id-Deċiżjoni tal-Kunsill (UE) 2015/451 tas-6 ta’ Marzu 2015 dwar l-adeżjoni tal-Unjoni Ewropea għall-Konvenzjoni dwar il-Kummerċ Internazzjonali fl-Ispeċijiet ta’ Fawna u Flora Selvaġġi fil-Periklu (CITES) (ĠU L 75, 19.3.2015, p. 1).
      
      
         
            ANNESS I
            Emendi għall-Appendiċi I u II tas-CITES
            
                        
                           Grupp tassonomiku
                        
                     
                     
                        
                           Unità tassonomika (isem komuni)
                        
                     
                     
                        
                           Proposta
                        
                     
                  
                        Rettili
                     
                     
                        
                           Physignathus cocincinus
                        
                        (Dragun tal-ilma Ċiniż)
                     
                     
                        Inkludi fl-Appendiċi II
                     
                  
                         
                     
                     
                        
                           Cuora galbinifrons
                        
                        (Fekruna tal-qoxra kaxxa tal-Indoċina)
                     
                     
                        Ittasferixxi mill-Appendiċi II għall-Appendiċi I
                     
                  
                        Amfibji
                     
                     
                        
                           Laotriton laoensis
                        
                        (Salamandra tal-Laos)
                     
                     
                        Inkludi fl-Appendiċi II
                        Bi kwota annwali żero (kodiċi tas-sors W) għal skopijiet kummerċjali
                     
                  
                        
                           Agalychnis lemur
                        
                        (Żrinġijiet lemur tas-siġar)
                     
                     
                        Inkludi fl-Appendiċi II
                        Bi kwota annwali żero (kodiċi tas-sors W) għal skopijiet kummerċjali
                     
                  
                        Ħut
                     
                     
                        L-ispeċijiet kollha ta’ Sphyrnidae spp. (Kurazzi) li għadhom mhumiex inklużi fl-Appendiċi II
                     
                     
                        Inkludi fl-Appendiċi II
                     
                  
                        Invertebrati
                     
                     
                        
                           Thelenota ananas, T. anax,
                        
                        
                           T. rubralineata
                        
                        (Bużżi)
                     
                     
                        Inkludi fl-Appendiċi II
                     
                  
                        Siġar
                     
                     
                        
                           Khaya spp.
                        (Siġra tal-kawba tal-Afrika)
                        Popolazzjonijiet tal-Afrika
                     
                     
                        Inkludi fl-Appendiċi II bl-Annotazzjoni #17
                     
                  
                        
                           Afzelia spp.
                        (Siġra tal-kawba tal-Pod)
                        Popolazzjonijiet tal-Afrika
                     
                     
                        Inkludi fl-Appendiċi II bl-Annotazzjoni #17
                     
                  
                         
                     
                     
                        Dipteryx spp.
                     
                     
                        Inkludi fl-Appendiċi II bl-Annotazzjoni #17 + żrieragħ
                     
                  
                         
                     
                     
                        
                           Handroanthus spp.
                        (Siġra tal-fjuri tat-trumbetta); Tabebuia spp. u Roseodendron spp.
                     
                     
                        Inkludi fl-Appendiċi II bl-Annotazzjoni #17
                     
                  
                         
                     
                     
                        
                           Pterocarpus spp.
                        (Padauk)
                        Popolazzjonijiet tal-Afrika
                     
                     
                        Inkludi fl-Appendiċi II bl-Annotazzjoni #17
                     
                  
                        Pjanti oħrajn
                     
                     
                        
                           Rhodiola spp.
                     
                     
                        Inkludi fl-Appendiċi II bl-Annotazzjoni #2
                     
                  
      
      
         
            ANNESS II
            Emenda għall-Appendiċi II tas-CITES li għandha tiġi ppreżentata b’mod konġunt
            
                        
                           Propost minn
                        
                     
                     
                        
                           Grupp tassonomiku
                        
                     
                     
                        
                           Unità tassonomika (isem komuni)
                        
                     
                     
                        
                           Proposta
                        
                     
                  
                        Panama
                     
                     
                        Ħut tal-qarquċa
                     
                     
                        
                           Carcharhinidae spp.
                        
                        Klieb il-baħar tar-ramel
                     
                     
                        Inkludi fl-Appendiċi II
                     
                  
      
      
         
            ANNESS III
            Emenda għall-Appendiċi III tas-CITES
            
                        
                           Caribena versicolor
                        
                     
                     
                        Appendiċi III